**Beszédes József**

**( Vízépítő mérnök )**

****

**Született: Magyarkanizsa 1787. február 12.**

**Elhunyt: Dunaföldvár 1852. február 28. (65 évesen)**

**Nemzetiség: Magyar**

**Iskola: Felsőoktatási intézmény mérnöki iskola**

**Pályafutása: Jelentős munkái a fehér-körösi Nádor-malomcsatorna**

**Akadémiai tagság: Magyar Tudományos Akadémia levelező tag**

**Életpályája:**

**Beszédes Kálmán festőművész apja. Tanulmányait Egerben és Pesten a Mérnöki Intézetben végezte. 1813-ban szerzett oklevelet. Kidolgozta egy Kolozsvártól Gratzig hajózható csatorna építésének tervét. 1836-ban a Helytartótanácshoz beterjesztette a Sebes-Körös és a Berettyó mocsárainak kiszárítására vonatkozó elképzeléseit. 1827–1828-ban a linz-budweisi vasút megbízásából vízrendezési munkálatokat végzett. Széchenyi Istvánnal elhajózott a Dunán Galacig, és onnan Konstantinápolyba. Megszervezte a reformkor nagy vízügyi átalakítási munkálatait. Széchenyi István kezdeményezésére az országgyűlés 1840-ben törvényt hozott a Beszédes által elképzelt Duna–Tisza-csatorna építéséről. Bár a kivitelezésre egy részvénytársaság alakult, a tervet ért támadások miatt a tőke megvonta támogatását, így a csatorna építése lekerült a napirendről. Beszédes vasúti mérnökként is működött, a linz-budweisi lóvasút és a Magyar Középponti Vasút építésében is részt vett. Sokat tett a magyar nyelvű műszaki irodalom megalapozásáért. Dunaföldváron temették el.**

**Vízrendezési munkái:**

**. vízrendezési munkálatok Tolna, Veszprém, Komárom, Pozsony és Nyitra vármegyékben (1814–1816).**

**. a Sárvíz, a Kapos és a Sió szabályozása, beleértve a folyóvölgyeket (1816–1825),**

**. a Duna szabályozása, egységes árvédelmi töltések építése a Baja és Báta közötti szakaszon (1820–1825 között). A korában páratlan méretű munka 120 000 hold ármentesítését biztosította, s a Sárköz gazdasági felemelkedésének alapjává vált.**

**. vízrendezés Ausztriában a linz-budweisi vasútvonal kitűzésével összefüggésben,**

**. a fehér-körösi Nádor-malomcsatorna (Arad vármegyében) mint az első, kizárólag ipari célú csatorna létesítése.**

**Meg nem valósult tervei:**

**. Elsőként vetette fel az Al-Duna-szabályozás gondolatát;**

**. egy mély bevágású, több célú Duna–Tisza-csatorna terve;**

**. a Balaton vízszínének leszállítására,**

**. a Fertő és a Hanság vízrendezésére vonatkozó terve;**

**. a Felső-Tisza-völgy árvédelmét szolgáló kerecsen-komorói átmetszés terve.**

**Emlékezete:**

**. A nevét viseli a Beszédes József híd Dunaföldvárnál, valamint a Beszédes József Múzeum Siófokon.**

**. A nevét viseli a Beszédes József Általános Iskola Siófokon és Dunaföldváron.**

**. Nevét viseli a magyarkanizsai Beszédes József Mezőgazdasági és Műszaki Iskolaközpont.**

**. Nevét viseli a bajai Eötvös József Főiskola Beszédes József Kollégiuma (vízügyi képzéssel is foglalkozik).**

**. Mellszobra Szarvason 1970-től (Seregi József alkotása) és Magyarkanizsán a róla elnevezett utca végén levő téren.**

**. Emlékére 1993-ban szobrot állítottak Dunaföldvár központi terén (Kliegl Sándor alkotása).**

**. Életpályájáról a Vasárnapi Ujság 1866-ban hosszú méltatást közölt.**

**Forrás: https://hu.wikipedia.org/wiki/Besz%C3%A9des\_J%C3%B3zsef**